કોંગ્રેસ ઉમેદવાર જાહેર કરતા જ ઘણી જગ્યાએ આંતરિક ગજગ્રાહ સપાટી પર આવ્યા છે. તેનો દાખલો રાહલુ ગાંધીની શુક્રવાર રાત્રિએ નિકોલમાં યોજાયેલી સભામાં જોવા મળ્યો હતો. કોંગ્રેસ ઉપાધ્યક્ષની હાજરીમાં જ બે ઉમેદવારોના સમર્થકોએ બેનર દર્શાવીને સામ સામા સૂત્રોચ્ચાર કર્યા હતા. કોંગ્રેસે પાટીદારોની વસ્તી વધુ છે તેવા બાપુનગરમાં હિંમતસિંહ પટેલને ઉમેદવાર તરીકે ઉતારવાની તજવીજ હાથ ધરી છે તે સાથે જ હિંમત સિંહનો વિરોધ શરૂ થયો હતો અને રાહુલ ગાંધીની સભામાં દિનેશ શર્માના સમર્થકો પોસ્ટરો લઈને પહોંચી ગયા હતા. અને હિંમંત સિંહને જાકારો આપવાના સૂત્રો પોકાર્યા હતા.